b'\n_START_ARTICLE_\nPistetaulukko Eurovision laulukilpailussa 2009\n_START_PARAGRAPH_\nT\xc3\xa4m\xc3\xa4 on pistetaulukko Eurovision laulukilpailussa 2009.\n_START_SECTION_\nFinaali\n_START_PARAGRAPH_\nTummanvihre\xc3\xa4ll\xc3\xa4 on merkitty kilpailun voittaja Norja. Se on my\xc3\xb6s lihavoitu, koska Norja p\xc3\xa4\xc3\xa4si automaattisesti seuraavan vuoden finaaliin kisan is\xc3\xa4nt\xc3\xa4maana. Euroviisujen nelj\xc3\xa4 suurinta rahoittajamaata on merkitty vaaleanvihre\xc3\xa4ll\xc3\xa4 sek\xc3\xa4 j\xc3\xa4rjest\xc3\xa4j\xc3\xa4maa Ven\xc3\xa4j\xc3\xa4 keltaisella._NEWLINE_EBU julkaisi 31. hein\xc3\xa4kuuta 2009 eritellyt puhelin- ja raati\xc3\xa4\xc3\xa4net. Ne ovat t\xc3\xa4m\xc3\xa4n taulukon alla. Finaalissa Unkarissa ilmeni teknisi\xc3\xa4 vikoja varsinaisessa puhelin\xc3\xa4\xc3\xa4nestyksess\xc3\xa4, mutta tekstiviestill\xc3\xa4 pystyttiin \xc3\xa4\xc3\xa4nest\xc3\xa4m\xc3\xa4\xc3\xa4n, mink\xc3\xa4 takia vain tekstiviesti\xc3\xa4\xc3\xa4net sulautettiin Unkarissa raadin \xc3\xa4\xc3\xa4niin. Norjassa ilmeni my\xc3\xb6s teknisi\xc3\xa4 vikoja sek\xc3\xa4 puhelin- ett\xc3\xa4 tekstiviesti\xc3\xa4\xc3\xa4nestyksess\xc3\xa4, joten sen takia Norjassa pisteet laskettiin ainoastaan tuomariston \xc3\xa4\xc3\xa4nten perusteella. Samasta syyst\xc3\xa4 johtuu Norjan puuttuminen Kunkin maan eriytetyt tulokset ja yhteistulokset finaalissa -osiosta sek\xc3\xa4 se, ett\xc3\xa4 Norja antoi omat pisteens\xc3\xa4 viimeisen\xc3\xa4. Norja oli arvottu alun perin ilmoittamaan pisteens\xc3\xa4 17:nten\xc3\xa4, Sveitsin ja Bulgarian v\xc3\xa4liss\xc3\xa4.\n_START_SECTION_\nPuhelin- ja raati\xc3\xa4\xc3\xa4nien yhdist\xc3\xa4mistapa\n_START_PARAGRAPH_\nJokaisessa osallistuneessa maassa laskettiin sen kullekin muulle maalle antamat puhelin\xc3\xa4\xc3\xa4ni- ja raatipisteet yhteen. Yhteistuloksissa eniten pisteit\xc3\xa4 saanut sai n\xc3\xa4in t\xc3\xa4ydet 12 pistett\xc3\xa4, toiseksi eniten saanut 10 ja loput kahdeksan parasta 8-1 pistett\xc3\xa4. Jos kaksi tai useampia maita sai joltakin maalta yht\xc3\xa4 paljon yhteen laskettuja pisteit\xc3\xa4, niin silloin eniten puhelin\xc3\xa4\xc3\xa4nestyspisteit\xc3\xa4 saanut maa sai n\xc3\xa4ist\xc3\xa4 maista eniten lopullisia pisteit\xc3\xa4.'